ANAN เล็งนำ”ดิเอเจ้นท์”เข้าตลาดฯปี 60 คาดยอดขายปีนี้โตกว่าเป้าที่ 2.5-2.6 หมื่นลบ.
ANAN เล็งนำ"ดิเอเจ้นท์"เข้าตลาดฯปี 60 คาดยอดขายปีนี้โตกว่าเป้าที่ 2.5-2.6 หมื่นลบ.
4 มิ.ย. 2558

บริษัท อนันดา ดีเวลลอปเมนท์ จำกัด (มหาชน) หรือ ANAN เปิดเผยว่า บริษัทมีแผนนำบริษัท ดิเอเจ้นท์ (พรอพเพอร์ตี้ เอ็กซ์เพิร์ท) จำกัด ซึ่งเป็นบริษัทลูกที่ ANAN ถือ 100% เข้าจดทะเบียนในตลาดหลักทรัพย์แห่งประเทศไทยในปี 60 เพื่อระดมทุนไปใช้ไปพัฒนาอสังหาริมทรัพย์ รวมทั้งซื้อแบรนด์จากต่างชาติมาพัฒนา
บริษัท ดิเอเจ้นท์ ดำเนินธุรกิจบริษัทตัวแทนด้านอสังหาริมทรัพย์เพื่อการอยู่อาศัยและการลงทุนแบบครบวงจร เพื่อรองรับการขยายธุรกิจด้านการบริหารจัดการซื้อ-เช่า-ขายอสังหาริมทรัพย์ไปสู่โครงการบ้าน และคอนโดมีเนียม ที่ตั้งอยู่บนทุกทำเลใจกลางเมืองตามแนวรถไฟฟ้า ตามความต้องการของลูกค้า
ทั้งนี้ ANAN คาดว่ารายได้รวมปีนี้หากรวมบริษัทลูกดังกล่าวจะสูงกว่า 1.1 หมื่นล้านบาท โดนในส่วนของ”ดิเอเจ้นท์”ตั้งเป้ารายได้ราว 8.5 พันล้านบาท ขณะที่ยอดขายปีนี้คาดว่าจะเติบโตกว่าเป้าหมายที่ 2.5-2.6 หมื่นล้านบาทจากยอดขายโครงการตามแนวรถไฟฟ้า